Amb l'assistència d'unes 85 persones va tenir lloc el I Seminari d'Avaluació Educativa, organitzat pel Consell Superior d'Avaluació del Sistema Educatiu.
Al matí es van poder escoltar dues conferències i a la tarda, després de la presentació dels principis que regeixen el nou Pla d'Avaluació del Departament d'Educació que s'està elaborant, es va debatre com funciona l'avaluació a Catalunya en una taula rodona.
Tot plegat es va dur a terme en un clima estimulant, crític i enriquidor d'intercanvi d'opinions que va posar de manifest la necessitat de reorientar el funcionament de l'avaluació educativa.
Conferència de Pierre Louis Gauthier.
Inspector d'Académie i exvicedirector de l'Institut Universitari de Formadors de Mestres (IUFM) de Versalles.
Després de traçar les línies dels precedents històrics de l'avaluació, que es remunten a la Revolució Francesa i plantegen la gran lliçó de l'interès per les comparacions internacionals de sistemes educatius, explica a grans trets el sistema d'avaluació francès.
El sistema educatiu francès, centralista i piramidal, té fixada una avaluació anual, realitzada a tot l'alumnat de tres nivells educatius diferents sempre al mes de setembre: als 7 anys, als 10 i als 17, que corresponen als primers anys d'educació primària, abans de començar el collège i abans de l'entrada al lycée, respectivament.
El sistema d'avaluació ha d'esdevenir un instrument de diàleg entre el professorat i l'Administració.
En aquest sentit, es destaca l'adhesió d'un 80% de professorat al sistema avaluatiu actual.
Director de l'Institut Basc d'Avaluació i Investigació Educativa (ISEI-IVEI).
Després d'exposar breument la història de l'ISEI-IVEI, fa una valoració crítica de les avaluacions dutes a terme per l'INECSE des del MECD.
Comenta els resultats obtinguts en l'estudi PISA 2003 per l'alumnat del País Basc, que se situa en general per sobre de la mitjana de l'OCDE, i explica l'aposta de l'ISEI-IVEI per la participació en avaluacions internacionals.
Les avaluacions internacionals, que proporcionen dades per conèixer resultats i per construir indicadors, permeten la comparació de resultats i de contextos educatius entre diferents països.
Defensa l'opció per les proves diagnòstiques censals, adreçades a tota la població escolar, i desestima la utilització de mostres representatives perquè les proves censals permeten detectar els problemes i saber exactament on són i, per tant, en quin centre o zona s'ha d'actuar per millorar l'educació.
Presentació dels principis generals que concretaran el nou Pla d'Avaluació del Departament d'Educació.
President del Consell Superior d'Avaluació.
A partir del Llibre blanc de l'avaluació (juliol 2004), fa una anàlisi dels punts forts i els punts febles de les actuacions avaluatives dutes a terme fins ara des del Departament, tant a nivell de sistema educatiu, com de centres com d'accions de suport a l'avaluació interna dels centres.
Exposa les condicions que s'han de donar perquè l'avaluació sigui útil (credibilitat, utilització efectiva dels resultats, etc.) i quins són els criteris que han de marcar les pautes del model d'avaluació participativa que ha de regir el nou Pla d'Avaluació: transparència, circulació de la informació, implicació dels diferents agents que hi participen i generació de confiança en tots els usuaris del sistema.
Taula rodona: Com funciona l'avaluació a Catalunya?
En els debats de la sessió del matí i de la tarda es van verbalitzar una sèrie de temes, que enumerem tot seguit:
Pel que fa al sistema educatiu en general:
I Seminari d'Avaluació Educativa.
Lloc: Sala d'actes del Departament d'Educació.
Data: Dijous, 16 de desembre de 2004
9 h Acollida i lliurament de documentació
President del Consell Superior d'Avaluació
9.30 h -11 h Conferència i debat (en francès)
11.30 h - 13.30 h Conferència i debat
Director de l'Institut Basc d'Avaluació i Investigació Educativa (ISEI-IVEI)
16 h - 16.30 h Presentació del Projecte del Pla d'Avaluació del Departament d'Educació
16.30 h - 18.30 h Taula rodona: Com funciona l'avaluació a Catalunya?
Directora del Departament de Planificació Educativa i Coordinació Territorial.
Directora de l'Institut d'Infància i Món Urbà